CELEX: 62008TN0053
Language: fi
Date: 2008-01-31 00:00:00
Title: Asia T-53/08: Kanne 31.1.2008 — Italia v. komissio

29.3.2008   
            
            
               FI
            
            
               Euroopan unionin virallinen lehti
            
            
               C 79/33
            
         Kanne 31.1.2008 — Italia v. komissio
   (Asia T-53/08)
   (2008/C 79/64)
   Oikeudenkäyntikieli: italia
   Asianosaiset
   
      Kantaja: Italian tasavalta (asiamies: valtionasiamies S. Fiorentino)
   
      Vastaaja: Euroopan yhteisöjen komissio
   Vaatimukset
   
               —
            
            
               valtiontuesta C 36/A/2006 (ex NN 38/2006), jonka Italia on myöntänyt ThyssenKrupp-, Cementir- ja Nuova Terni Industrie Chimiche -nimisille yhtiöille 20.11.2007 tehty komission päätös K(2007) 5400 lopullinen, joka on tiedoksiannettu 21.11.2007, on kumottava.
            
         Oikeudelliset perusteet ja pääasialliset perustelut
   Kanteen kohteena olevassa päätöksessä todetiin, että valtiontuki, jonka Italia on toteuttanut ThyssenKrupp-, Cementir- ja Nuova Terni Industrie Chimiche -nimisten yhtiöiden hyväksi, sekä valtiontuki, jonka se on myöntänyt samoille yhtiöille mutta jota ei ole vielä toteutettu, ja jotka myönnettiin sähkötoimituksia koskevina edullisina hintajärjestelyinä, olivat yhteismarkkinoille soveltumattomia.
   Kantaja vetoaa vaatimustensa tueksi seuraaviin perusteisiin:
   
               1)
            
            
               EY 87 artiklan 1 kohdan ja EY 88 artiklan 3 kohdan rikkominen ja tosiseikkojen virheellinen toteaminen. Komissio ei ole todennut päätöksessään, että Italian valtion toteuttama riidanalainen toimenpide ei ollut valtiontuki, koska se ei täyttänyt taloudellista etua koskevaa edellytystä. Toimella, jolla jatkettiin erityisten sähkönhintojen soveltamista kyseisiin yhtiöihin, jotka olivat Terni S.p.A.-yhtiön asiakkaita, suoritettiin tasoitusta Terni S.p.A:lle aikaisemmin suoritetusta pakkolunastuskorvauksesta, sillä perusteella, että tämän jälkeen annetuissa lainsäännöksissä säädettiin pidemmästä ajanjaksosta kuin pakkolunastettua energiaa koskevan konsession osalta.
            
         
               2)
            
            
               EY 87 artiklan ja EY 88 artiklan 3 kohdan rikkominen ja tosiseikkojen virheellinen toteaminen. Komissio ei ole todennut päätöksessään, että Italian valtion toteuttama riidanalainen toimenpide ei ollut valtiontuki, koska se ei täyttänyt tuen myöntämistä valtion varoista koskevaa edellytystä. Toimenpiteestä aiheutuvista kustannuksista vastaavat muut energiantoimituspalvelun käyttäjät.
            
         
               3)
            
            
               Olennaisten muotomääräysten rikkominen, puutteellinen tutkinta ja kontradiktorisen periaatteen loukkaaminen. Komissio on todennut päätöksessään, että sen taloudellisen tutkimuksen tuloksilla, jossa arvioitiin Terni-yhtiölle pakkolunastuksesta aiheutuneita rasitteita ja sen korvauksina saamia etuja, ei ollut merkitystä, koska korvausjärjestelmän soveltuvuutta voidaan arvioida vain myöhemmin eli vasta pakkolunastushetkellä. Tutkimus toteutettiin komission aikaisempien toteamusten mukaisesti. Komission, joka katsoi, että sen aikaisemmin teettämällä tutkimuksella ei ollut mitään merkitystä, olisi pitänyt tarkentaa tutkintaa ja järjestää kontradiktorinen näkemystenvaihto tutkimuksen toteuttamistavoista.